《赠郡纠陈员外》
宋代·释长吉

耿介蕴国器，兹焉纠郡网。
清规禀诗礼，华阀聊簪裳。
才刃挺铦利，心鉴涵辉心。
盘错无以壅，奸邪固难藏。
民冤积已厚，吏局清如霜。
弹雀费明月，补屐烦干将。
火烈金益坚，雪深松愈苍。
英声人弛鹜，壮气方激昂。
凝旒嗣洪业，百辟升贤良。
孰知隐鹄志，即起摩天翔。

作者简介：释长吉，号梵才大师，住净名庵。事见《嘉定赤城志》卷二七、三五。今录诗五首。